આ અંગેની વિગત એવી છે કે,અમદાવાદ મ્યુનિસિપલ કોર્પોરેશનના હેલ્થ વિભાગ તરફથી બે વર્ષ અગાઉ વર્ષ-૨૦૧૫માં અમદાવાદ શહેરના વિવિધ ઝોન અને તેના મુખ્ય રસ્તાઓ ઉપર જાહેરમા લઘુશંકા કરનારા લોકોને અટકાવવા તેમજ જાહેરમાં થુંકનારા લોકોને અટકાવવા માટે થઈને એક ખાસ જાહેરનામુ બહાર પાડવામાં આવ્યું હતુ આ જાહેરનામુ બહાર પાડયા બાદ આજે ૨૬ માસ જેટલો સમય પસાર થઈ જવા છતાં હજુ સુધી તેનો અસરકારક અમલ કરાવવામા મ્યુનિસિપલ હેલ્થ વિભાગને સફળતા મળી શકી નથી.